ຫນ້າທີ່ ແລະ ຂອບເຂດສິດ
1. ຄົ້ນຄ້ວາຜັນຂະຫຍາຍແນວທາງນະໂຍບາຍຂອງພັກ, ລັດຖະບານ;ແຜນການ, ແຜນງານ, ໂຄງການ ລະອຽດຂອງກະຊວງ ໃຫ້ກາຍເປັນແຜນວຽກລະອຽດ, ໂຄງ ການສະເພາະດ້ານວຽກງານວິທະຍາ ສາດ ແລະ ວຽກງານຄຸ້ມຄອງຄວາມປອດໄພລັງສີ ແລະ ນີວເຄຼຍຂອງກົມ ແລະ ຮັບຜິດຊອບໃນການຈັດຕັ້ງປະຕິບັດ;
2. ສຶກສາຄົ້ນຄ້ວາ, ຮ່າງ ແລະ ນຳສະເໜີຂັ້ນເທີງອອກນະໂຍບາຍ, ວິໄສທັດ-ແຜນຍຸດທະສາດແລະນິຕິກຳຕ່າງໆໃນການຄຸ້ມຄອງ, ການຄົ້ນຄ້ວາແລະການພັດທະ ນາດ້ານວິທະຍາສາດພ້ອມທັງຕິດຕາມກວດກາ, ຕີລາຄາແລະ ລາຍງານສະພາບການຈັດຕັ້ງປະຕິບັດ;
3. ຈັດຕັ້ງ ແລະ ເຂົ້າຮ່ວມສ້າງບັນດານິຕິກໍາ, ຂໍ້ກໍານົດ ບົດແນະນໍາ ກ່ຽວກັບການຄຸ້ມຄອງຄວາມປອດໄພທາງກໍາມັນຕະພາບລັງສີ ແລະ ນີວເຄຼຍ;
4. ສຶກສາຄົ້ນຄວ້າ, ວິໄຈບັນດານະໂຍບາຍ, ນິຕິກໍາ ແລະ ບຽບການຕ່າງໆ ຂອງອົງການພະລັງານປະລະມະນູສາກົນ ແລະ ພາກພື້ນອາຊີ-ປາຊິກຟິກ ກ່ຽວກັບການ ຄຸ້ມຄອງຄວາມປອດໄພລັງສີ-ນີວເຄຼຍ ພ້ອມທັງ ຕິດຕາມກວດກາ, ຕີລາຄາ ແລະ ລາຍງານສະພາບການຈັດຕັ້ງປະຕິບັດ ຕໍ່ຄະນະນໍາກະຊວງ;
5. ສ້າງ ແລະ ນໍາສະເໜີການນໍາກະຊວງ ກ່ຽວກັບບັນດານະໂຍບາຍ, ທິດທາງພັດທະນາທີ່ເປັນບູລິມະສິດ, ແຜນງານ, ແຜນການ ແລະ ໂຄງການຮ່ວມມືວິຊາການ ໃນຂົງເຂດວຽກງານຄຸ້ມຄອງຄວາມປອດໄພລັງສີ ແລະນີວເຄຼຍ; ພ້ອມທັງຈັດຕັ້ງ ຜັນຂະຫຍາຍບັນດາແຜນງານ, ແຜນການທີ່ໄດ້ຮັບອະນຸມັດ;
6. ເປັນໃຈກາງປະສານສົມທົບກັບບັນດາຂະແໜງການແລະທ້ອງຖິ່ນເພື່ອຄຸ້ມຄອງ ແລະຕິດຕາມກວດກາ ທຸກການເຄື່ອນໄຫວວຽກງານວິທະຍາສາດ ພ້ອມທັງລາຍ ງານສະພາບການ ທາງດ້ານວິທະຍາສາດ ໃນຂອບເຂດທົ່ວປະເທດໃຫ້ການ ນຳກະຊວງຢ່າງເປັນປົກກະຕິ;
7. ເກັບກຳ, ບັນທຶກ, ຢັ້ງຢືນຜົນງານແລະ ຫົວຄິດປະດິດສ້າງ ຂອງນັກວິທະຍາສາດ, ນັກຄົ້ນຄ້ວາ-ວິໄຈດ້ານວິທະຍາສາດແລະນຳສະເໜີ ກະຊວງປະກາດກຽດ ຕິຄຸນແລະໃຫ້ບຳເນັດ ລາງວັນຕາມຄວາມເໝາະສົມ;
8. ຄຸ້ມຄອງ, ສົ່ງເສີມ ແລະ ພັດທະນາວິທະຍາສາດ ພ້ອມທັງ ເລືອກເຟັ້ນ ແລະ ເຜີຍແຜ່ຜົນສໍາເລັດດ້ານວິທະຍາສາດທີ່ກ້າວໜ້າ ແລະ ທັນສະໄໝໃຫ້ທົ່ວສັງຄົມ;
9. ສ້າງແລະຍົກລະດັບວິຊາການດ້ານວິທະຍາສາດໃຫ້ບັນດາຂະແໜງການຢູ່ສູນກາງແລະທ້ອງຖິ່ນລວມທັງໂຄສະນາເຜີຍແຜ່, ຊຸກຍູ້ ສົ່ງເສີມສ້າງຈິດສໍານຶກ, ແລະ ສ້າງຄວາມສົນໃຈໃຫ້ແກ່ສັງຄົມ ເຫັນຄວາມສໍາຄັນດ້ານວິທະຍາສາດ ຕໍ່ກັບການພັດທະນາປະເທດ;
10. ເປັນໃຈກາງປະສານສົມທົບກັບບັນດາກະຊວງ, ຂະແໜງການຄຸ້ມຄອງລັດທີ່ກ່ຽວຂ້ອງ ດ້ານຄວາມປອດໄພ ແລະ ການຄວບຄຸມກໍາມັນຕະພາບລັງສີ ແລະ ນີວເຄຼຍ ພ້ອມທັງລາຍງານສະພາບການ ເຄື່ອນໄຫວວຽກງານດັ່ງກ່າວ ໃນຂອບເຂດທົ່ວປະເທດໃຫ້ການນໍາກະຊວງ ຢ່າງເປັນປົກກະຕິ;
11. ໃຫ້ຄຳແນະນຳທາງດ້ານວິຊາການ ແກ່ການຈັດຕັ້ງ ແລະ ບຸກຄົນ ໃນສັງຄົມ ໃນການຈັດຕັ້ງປະຕິບັດນະໂຍບາຍ, ແຜນຍຸດທະສາດ, ກົດໝາຍ ແລະ ລະບຽບ ການ, ແຜນການ, ແຜນງານ ແລະ ໂຄງ ການໃນຂະແໜງການ ຂອງຕົນ;
12. ປະສານສົມທົບກັບພາກສ່ວນທີ່ກ່ຽວຂ້ອງ ທັງສູນກາງ ແລະ ທ້ອງຖິ່ນໃນການຄຸ້ມຄອງ, ການກຳນົດຫົົວຂໍ້ ຂອງການຄົ້ນຄວ້າ ແລະ ພັດທະນາວິທະຍາສາດ;
13. ເປັນຈຸດປະສານງານ ແລະ ກອງເລຂາ ໃຫ້ຄະນະກໍາມະການກ່ຽວກັບພະລັງງານປະລະມະນູ ເພື່ອການຮ່ວມມືກັບອົງການພະລັງງານປະລະມະນູສາກົນ (IAEA);
14. ຮັບ, ສຶກສາ, ພິຈາລະນາແລະນຳສະເໜີກະຊວງແກ້ໄຂຄຳສະເໜີ, ຄໍາຮ້ອງທຸກ,ຈົດທະບຽນ, ອອກຫລື ຖອນໜັງສືອະນຸຍາດໃນການເຄື່ອນໄຫວວຽກງານວິທະ ຍາສາດ ຂອງບຸກຄົນຫລືການ ຈັດຕັ້ງທີ່ກ່ຽວຂ້ອງກັບວິທະຍາສາດ ແລະ ບັນດາກິດຈະການທີ່ນໍາໃຊ້ກໍາມັນຕະພາບລັງສີ ແລະ ວິທະຍາສາດນີວເຄຼຍ;
15. ສຶກສາຄົ້ນຄ້ວາການເຂົ້າເປັນພາຄີແລະຈັດຕັ້ງປະຕິບັດພັນທະສາກົນດ້ານວິທະຍາສາດທີ່ສປປລາວໄດ້ເຂົ້າຮ່ວມເປັນພາຄີ;
16. ເກັບກຳ, ວິໄຈຂໍ້ມູນດ້ານຕ່າງໆ ແລະ ສ້າງລະບົບຂໍ້ມູນສະຖິຕິດ້ານວິທະຍາສາດ ຂອງ ສປປ ລາວ ເພື່ອແລກປ່ຽນທັງພາຍໃນ ແລະ ຕ່າງປະເທດ; ພ້ອມທັງຮັບໃຊ້ແກ່ການກຳນົດທິດທາງ ແລະ ວາງແຜນພັດທະນາປະເທດ;
17. ສະເໜີປັບປຸງໂຄງປະກອບການຈັດຕັ້ງຂອງກົມ ໃຫ້ສອດຄ່ອງກັບການຂະຫຍາຍຕົວຂອງວຽກງານໃນແຕ່ລະໄລຍະ;
18. ພົວພັນຮ່ວມມື, ພົບປະ, ເຈລະຈາ ແລະ ປະສານງານກັບອົງການຈັດຕັ້ງສາກົນ ດ້ານວິທະຍາສາດ ທັງຢູ່ພາຍໃນ ແລະ ຕ່າງປະເທດເພື່ອຍາດເເຍ່ງການຊ່ວຍເຫລືອ ແລະ ສະໜັບສະໜູນກ່ຽວກັບວຽກງານວິທະຍາສາດ;
19. ປະຕິບັດໜ້າທີ່ອື່ນໆ ຕາມການມອບໝາຍ ຂອງກະຊວງ.
1. ຈັດຕັ້ງຜັນຂະຫຍາຍການປະຕິບັດແນວທາງ, ແຜນນະໂຍບາຍຂອງພັກ ແລະ ລັດຖະບານ; ແຜນ ການ, ແຜນງານ ຂອງກະຊວງໃຫ້ກາຍເປັນ ແຜນວຽກລະອຽດ ແລະ ໂຄງການສະເພາະຂອງກົມ;
2. ອອກລະບຽບການ, ບົດແນະນຳ, ໃບແຈ້ງການ, ໃບຢັ້ງຢືນແລະຮຽກໂຮມປະຊຸມກ່ຽວກັບວຽກງານວິທະຍາສາດແລະ ບົດວິພາກຮັບປະກັນຄວາມປອດໄພ ຂອງການນໍາໃຊ້ກໍາມັນຕະພາບລັງສີ ແລະ ວິທະຍາສາດນີວເຄຼຍ ຕາມການມອບໝາຍ ຂອງກະຊວງ;
3. ກວດກາ, ຕີລາຄາແລະນຳສະເໜີກະຊວງກ່າວເຕືອນ, ໂຈະຫລືຍົກເລີກບັນດາກິດຈະການທີ່ສົ່ງຜົນສະທ້ອນອັນບໍ່ດີຕໍ່ສັງຄົມ ທີ່ຕິດພັນກັບວິທະຍາສາດ ແລະ ການນໍາໃຊ້ຄວາມກ້າວໜ້າທາງວິທະຍາສາດນີວເຄຼຍ;
4. ສະເໜີສ້າງຕັ້ງຫລືປັບປຸງ, ຍົກເລີກກົງຈັກການຈັດຕັ້ງ,ແຕ່ງຕັ້ງ, ຍົກຍ້າຍ, ປົດຕຳແໜ່ງ, ເລື່ອນຊັ້ນເລື່ອນຂັ້ນ, ວ່າຈ້າງຊ່ຽວຊານຫລືແຮງງານ ຊົ່ວຄາວ; ປະຕິບັດ ວິໄນແລະ ປະຕິບັດນະໂຍບາຍ ອື່ນໆ ຕໍ່ພະນັກງານ ຂອງຕົນ ບົນພື້ນຖານລະບຽບຫລັກການ ຂອງການແບ່ງຂັ້ນຄຸ້ມຄອງ;
5. ນຳສະເໜີໃຫ້ບຳເນັດ ລາງວັນແກ່ການຈັດຕັ້ງທີ່ດີເດັ່ນດ້ານວິທະຍາສາດ, ບຸກຄົນທີ່ມີຫົວຄິດປະດິດສ້າງ, ນັກວິທະຍາສາດ, ນັກຄົ້ນຄ້ວາດີເດັ່ນດ້ານວິທະຍາສາດ;
6. ຄຸ້ມຄອງນຳໃຊ້ພາຫະນະວັດຖຸ, ອຸປະກອນທີ່ເປັນຊັບສົມບັດລວມພາຍໃນກົມຕາມນະໂຍບາຍ, ລະບຽບການແລະຄວາມເໝາະສົມ;
7. ຄຸ້ມຄອງແລະ ນຳໃຊ້ງົບປະມານຕາມແຜນການທີ່ໄດ້ຮັບອະນຸມັດ ຈາກກະຊວງ;
8. ເຂົ້າຮ່ວມ ແລະ ປະກອບຄວາມຄິດຄວາມເຫັນໃນກອງປະຊຸມຂອງຂະແໜງການ ພາຍໃນ ແລະ ຕ່າງປະເທດ ທີ່ພົວພັນເຖິງວຽກງານວິທະຍາສາດ ແລະ ວຽກ ງານການນໍາໃຊ້ກໍາມັນຕະພາບລັງສີ ແລະ ວິທະຍາສາດນີວເຄຼຍຕາມການມອບໝາຍ ຂອງກະຊວງ;
9. ຮຽກໂຮມແລະຈັດກອງປະຊຸມ, ຈັດສຳມະນາຝຶກອົບຮົມອົບຮົມແລະ ໂຄສະນາເຜີຍແຜ່ ບັນດາລະບຽບກົດໝາຍ, ຄວາມຮູ້ພື້ນຖານທີ່ກ່ຽວຂ້ອງ ກັບວິທະຍາ ສາດ ແລະ ການນໍາໃຊ້ກໍາມັນຕະພາບລັງສີ ແລະ ວິທະຍາສາດນີວເຄຼຍ ຂອງຂະແໜງການກ່ຽວຂ້ອງໃນຂັ້ນຕ່າງໆ ຕາມການມອບໝາຍຂອງກະຊວງ;
10. ສ້າງລະບົບສະຖິຕິ, ເກັບຮັກສາຖານຂໍ້ມູນ, ຂ່າວສານ ກ່ຽວກັບກໍາມັນຕະພາບລັງສີ ແລະວິທະຍາ ສາດນີວເຄຼຍ; ໃຫ້ບໍລິການວິທະຍາສາດ, ສະໜອງຂໍ້ມູນຂ່າວ ສານ ແລະ ການສ້າງຈິດສໍານຶກໃຫ້ແກ່ສັງຄົມ ໃນການປ້ອງກັນຄວາມປອດໄພລັງສີ ແລະ ນີວເຄຼຍ ຕາມການມອບໝາຍ ຂອງກະຊວງ;
11. ພົວພັນຮ່ວມມື, ພົບປະ, ເຈລະຈາ, ເຊັນບົດບັນທຶກ, ອະນຸສັນຍາແລະສັນຍາກັບຕ່າງປະເທດແລະອົງການຈັດຕັ້ງສາກົນຕ່າງໆດ້ານວິທະຍາສາດຕາມການ ມອບໝາຍຂອງກະຊວງ;
12. ປະຕິບັດຂອບເຂດສິດອື່ນໆ ຕາມການມອບໝາຍ ຂອງກະຊວງ.
ແບບແຜນວິທີເຮັດວຽກ
1. ເຮັດວຽກມີແຜນການ, ແຜນງານແລະໂຄງການລະອຽດ, ແກ້ໄຂວຽກງານຢ່າງມີຈຸດສຸມແລະມີ ເປົ້າໝາຍໃນແຕ່ລະໄລຍະ;
2. ປະຕິບັດລະບອບປະຊຸມ ແລະ ສ່ອງແສງປະຈຳອາທິດ, ປະຈຳເດືອນ, 3 ເດືອນ, 6 ເດືອນຫລືປະຈຳປີເພື່ອລາຍງານໃຫ້ ຄະນະກົມ ກໍຄືຄະນະນໍາກະຊວງ ຢ່າງ ເປັນປົກກະຕິ;
3. ປະສານສົມທົບຢ່າງແໜ້ນແຟ້ນ ກັບບັນດາກົມ, ສະຖາບັນ ອອ້ມຂ້າງພາຍໃນກະຊວງ ແລະ ພະແນກການຢູ່ຂັ້ນແຂວງ ເພື່ອຮັບປະກັນໃຫ້ແກ່ການເຄື່ອນໄຫວ ວຽກງານວິທະຍາສາດ ໃຫ້ໄດ້ຮັບຜົນດີ;
4. ເຮັດວຽກງານມີການຊຸກຍູ້, ຕິດຕາມກວດກາ, ສະຫລຸບຖອດຖອນບົດຮຽນ, ຕີລາຄາຜົນໄດ້ຜົນເສຍພ້ອມທັງປະຕິບັດລະບອບລາຍງານຂໍຄໍາເຫັນ ຄະນະນໍາ ກະຊວງ;
5.ໃນການເຄື່ອນໄຫວວຽກງານ ຕ້ອງຖືເອົາການຫັນລົງຮາກຖານ ຕິດພັນກັບວຽກງ່ນຕົວຈິງ ເພື່ອປັບປຸງວຽກງານຂອງກົມ ໃຫ້ເຂັ້ມແຂງ ແລະ ປອດໃສ.